Kjetil Husebø

Kjetil Husebø (født 2. mai 1975 i Bergen) er en norsk komponist, musiker (pianist, keyboardist, og live-elektroniker) og plateprodusent.

 Utdannelse 
Husebø studerte ved Universitetet i Bergen og Universitetet i Oslo i perioden 1996–2005, og er cand.philol. med hovedfag i idéhistorie.

 Musikalsk virke 
Husebø jobber med musikk i ulike sjangre, hovedsakelig jazz, ambient, elektronika og samtidsmusikk. Han har spilt og samarbeidet med en rekke musikere, prosjekter og band, deriblant Erot (Tore Kroknes), Arve Henriksen, Bendik Hofseth og Thomas Strønen. 

 1995–1998 
Som 21-åring debuterte han som musiker og komponist på Nattjazz, Bergen i 1996. Han spilte i bandet Coffee Pain sammen med flere bandmedlemmer fra Real Ones i perioden 1996-1997. I samme periode begynte han å samarbeide med Erot (Tore Kroknes).   

Husebø komponerte et bestillingsverk til Modalen kommune (Olav Nygard-festival) i 1997, Verket Haustbiv bestod av musikk skrevet med utgangspunkt i utvalgte dikt av Olav Nygard (1884–1924).   

 2003–2011 
I perioden 2003 til 2011 jobbet Husebø med prosjektet Optical Substance og ga ut to album (Sub Luna og Adaptation) som ble komponert, produsert, programmert og fremført med en rekke gjestemusikere. Prosjektbandet spilte blant annet på Moldejazz i 2004.  

 2012–2018 
I denne perioden fokuserte Husebø mest på solo piano, både helakustisk og med live sampling og elektronikk. 

Piano Transformed-- er navnet på både et soloprosjekt og et album med improvisert og komponert musikk. Det ble fremført med flygel i samspill med live- sampling og live-elektronikk. Lyden fra flygelet ble sendt gjennom programvare i datamaskin og prosessert og transformert videre på ulike måter. Prosjektet og instrumentet er unikt siden selve pianospillingen er også var med på kontrollere live- samplingen og live-elektronikken, altså både det akustiske og elektroniske lydbildet.  Musikkvideoen Piano Transformed ble spilt inn på Skaland på Senja. 

Husebø har gitt ut fire solo piano album (Live at Nasjonal Jazzscene, Piano Transformed, Contradictions og Sources) som inneholder improvisert musikk med flygel og live elektronikk/sampling. Han har også gitt ut det helakustiske soloalbumet Steps, som er spilt inn i Rainbow Studio med Jan Erik Kongshaug som lydtekniker.

I den samme perioden jobbet han også med prosjektet Skyggespill, der han blandet elektronika, feltopptak, ambient og samtidsmusikk. I 2014 ga han ut albumet Morphing Between Spaces and Phases. 2019– 
I 2019 begynte Husebø å samarbeide med musikeren og komponisten Arve Henriksen. I 2022 ble deres felles album Sequential Stream utgitt av plateselskapet Smalltown Supersound.

I 2023 ble albumet Years of Ambiguity utgitt av plateselskapet NXN Recordings (Naxos). Albumet inneholder musikk som befinner seg i krysningspunktet mellom ambient, drone og jazz. Flygelet ble erstattet med synthesizere, samplere, elektronikk og programmering. På dette albumet  deltar også Arve Henriksen (trompet) og Eivind Aarset (gitar) på flere av sporene. 

Samarbeidet med Arve Henriksen og Eivind Aarset ble videreført og albumet Emerging Narratives ble sluppet i 2024. Musikken på dette albumet befinner seg i skjæringspunktet jazz, ambient, elektronika, folkemusikk og samtidsmusikk. Musikken ble skapt i enda tettere samarbeid enn på forrige album. Piano Transformed – Interspace er et dobbelalbum utgitt i 2025. Det er det tredje albumet i Piano Transformed-serien og kombinerer akustisk flygel med live-sampling og elektronikk. Albumet ble spilt inn i Ugla lyd på Nesodden i 2024, med Juhani Silvola som medprodusent og lydtekniker.      

 Festivalkurator 
I perioden 2011–2016 arrangerte Kjetil Husebø festivalen Tape to Zero på Nasjonal Jazzscene (Victoria) i Oslo. 

 Diskografi 
 1997: Haribo (singel) – sammen med Erot
 2005: Sub Luna (album) – utgitt som ledd i prosjektet «Optical Substance»
 2010: Adaptation (album) – utgitt som ledd i prosjektet «Optical Substance»
 2012: Contradictions (album)
 2013: Sources (album)
 2014: Morphing Between Spaces and Phases (album) – utgitt som ledd i prosjektet «Skyggespill»

 2015: Steps (album)
 2017: Piano Transformed (album)
 2020: Live at Nasjonal Jazzscene (album)
 2022: Arve Henriksen & Kjetil Husebø: Sequential Stream (album)
 2023: Kjetil Husebø: Years of Ambiguity (album)
 2024: Kjetil Husebø: Emerging Narratives (album)
 2025: Kjetil Husebø: Piano Transformed - Interspace'' (dobbelalbum)

 Referanser 

 Eksterne lenker 



Kategori:Norske keyboardister
Kategori:Norske pianister
Kategori:Norske plateprodusenter
Kategori:Personer fra Bergen kommune